Fra internettsiden:

http://www.halsa2020.se/OtherLanguages/Pages/Aarjelsaemien.ept

Lastet ned 23.02.2012

**Jiehtieh heej buerebe healsose!**

Västerbottenen leenen laantedigkien lea visjovne mij bijjie siktie. Jaepien 2020 lea Västerbotenen veartenen bööremes healsoe jïh veartenen vervesne åålmege. Bööremes dejnie visjovnine lea gaajhkesh leenesne dæjpa jïh gaajhkesh maehtieh meatan årrodh jïh dam haemiedidh. Gaajhkesh vitnieh aaj gosse dejnie berkieh.

Portalen ulmie lea skreejreredh jïh maahtoem buerebe healsose vadta. Mijjieh vedtebe våaromen praktijhkeles raerieh jïh gyhtjelassh gihtjebe maam lea nuhtegs dan bïjre ussjedidh. Maam edtjebe darjodh guktie vervesne årrodh lea joekehts almetjistie almetjasse. Akte almetje buerebe jïh healsojis beapmoeh byöpmedidh mohte mubpie sov lïhkemes fuelhkiem råaka.

Gaajhkesh maehtieh sov healsoem buaranidh. Dïhte dan bïjre maahta dan hijven veasodh goh nööredh destie mah leah mov bïjre. Juktie ovmessie bielieh healsoem dijpieh gååvnesieh muvhth mestie datne aalkah buerebe veasodh. Vaeltieh haestemem: Jiehtieh heej buerebe healsose!

Mijjieh sïjhtebe datne edtjh bööremes veartensisnie veasodh.

**Dan duekesne**

Joe 1984 Västerbottenen leenen laantedigkie nænnosti sveerjen vuekiem åvtane preventijven healsoebarkoen åvteste. Dan ulmie lij healsojes jielemevuekieh dåarjodh guktie vihkeles fåantoeh tsevtsedh mejstie  infarkth, jaamedahke jïh diabetese båetieh. Haemiem, maam Norsjöesne uvtedi, lea åvtese barkedh  jïh healsoem eevtiedeminie. Västerbottene lea ennje joekoen laantesne juktie healsoe-gïehtjedimmiem gaajhkide gieh leah 40, 50 jïh 60 jaepien båeries faala.

Åvtemiereste buerebe sjïdti, dam maahta statistihkeste lohkedh 1980-låhkosne vuesehti Västerbottenen lij dïhte leene mij lij nåekies gosse infarkt-jaamemem jïh jaamedahkem dejtie gieh lih nuerebe goh 75 vuartasji. Daen biejjien lea Västerbotten bijjemes. Dah gieh Västerbottenisnie årroeminie vaenemes rïjhkesne soevestieh, jïh dah jille kolesterolvierhtieh lea unniedamme jïh vïrretrygke mængkoe.

**Eadtjohkåbpoe barkoe**

Jaepien 2000 laantedigkieståvroe nænnosti visjovnem ”Jaepie 2020 lea Västebottenen veartenen bööremes healsoe jïh veartenen vervesne åålmege”. Jaepien 2008 politijhkerh nænnostin joekoen barkoem darjodh visjovneste, dïhte Hälsa 2020-prosesse, mestie båata orre healsoeeevtiedimmie barkoem meehti tjïrrehtidh jïh dah mah juhtieh maehtieh eadtjohkåbpoe barkedh.

**Jïjnji dïedte**

Laantedigkien stoerre dïedte healsoe- jïh starnesåajhtoem barkosne gosse lea healsoem buaranidh, tjeahpastalledh jïh barkedh guktie eah skïemtjijh. Bene guktie årrobe, mah nuepieh mijjen leah barkose jïh ööhpehtæmman, mijjen ealoemadtje, mijjen nuepieh åeredh jïh eejehtidh, relasjovnh, kultuvrellen darjomh j.n.v. aaj dijpieh.

Dan gaavhtan mijjieh libie jeenjesh mah tjuerieh barkedh faktovrh jïh byjreskh buaranidh mah healsoem dæjpa positijveles vuekine.

[www.hälsa2020.se](http://www.hälsa2020.se) lea Västebottenen leenen laantedigkie åvtanimmie, jeatjah leenen sïebredahkenaktöörigujmie jïh lea sïlle geajnosne visjovnem tjïrrehtidh jaepien 2020 lea Västebottenen veartenen bööremes healsoe jïh veartenen frïeskemes åålmege.